ddrg/super_eurlex huggingface dataset:
3)

Tilsidesættelse af væsentlige formforskrifter i form af mangelfuld undersøgelse og tilsidesættelse af kontradiktionsprincippet. Kommissionen har i sin beslutning anset en økonomisk undersøgelse, der havde til formål at vurdere det samlede tab, der blev påført Terni SpA som følge af ekspropriationen, samt de samlede indtægter som selskabet har modtaget i form af erstatning herfor, for at være uden betydning, på trods af, at den erstatningsmæssige vurdering skal foretages forudgående, dvs. med udgangspunkt i tidspunktet for ekspropriationen. Undersøgelsen blev foretaget i overensstemmelse med Kommissionens tidligere udstedte retningslinier. Kommissionen fastslog, at en undersøgelse, som den selv tidligere havde anmodet om, var irrelevant og burde således have foretaget yderligere undersøgelser og genåbnet diskussionen om, hvorledes undersøgelsen skulle foretages.
—

Annullation af udbudsbekendtgørelsen EuropeAid/125051/D/SUP/CY med henblik på indgåelse af en kontrakt vedrørende »Upgrading the Management of the Energy Sector — Energy Metering and Reactive Power compensation« offentliggjort — udelukkende på engelsk — den 24. november 2007 eller omkring dette tidspunkt på webstedet http://ec.europa.eu/europaid/tender/data/ og annullation af bekendtgørelsens artikel 5 og 23.
—

Kendelse afsagt af EU-Personaleretten (Første Afdeling) den 6. december 2007 i sag F-40/06, Marcuccio mod Kommissionen, annulleres for så vidt som: (a) det søgsmål, appellanten anlagde ved førsteinstansen blev afvist af en hvilken som helst anden grund end den, at sagsøgeren savnede søgsmålsinteresse; (b) sagsøgerens påstand om erstatning (herefter »erstatningspåstanden«) for den skade (herefter »skaden«), appellanten har lidt under denne sag blev afvist; og (c) sagsøgeren tilpligtedes at betale sagsøgtes sagsomkostninger.
DA Den Europæiske Unions Tidende C 64/59

Appel iværksat den 4. januar 2008 af M til prøvelse af dom afsagt den 19. oktober 2007 af Retten for EU-personalesager i sag F-23/07, M mod Det Europæiske Lægemiddelagentur

(Sag T-12/08 P)

(2008/C 64/95)

Processprog: fransk

Parter

Appellant: M (Broxbourne, Det Forenede Kongerige) (ved avocats S. Orlandi, A. Coolen, J.-N. Louis og E. Marchal)

Den anden part i appelsagen: Det Europæiske Lægemiddelagentur

Appellantens påstande

— Den kendelse, der blev afsagt af Retten for EU-personalesager den 19. oktober 2007 i sag F-23/07, M mod Det Europæiske Lægemiddelagentur, ophæves.

— Agenturets afgørelse af 25. oktober 2006 om afslag på appellantens ansøgning af 8. august 2006 om, at sagen forelægges invaliditetsudvalget, annulleres.

— Agenturets afgørelse, hvorved sagsøgerens anmodning om erstatning blev afslået, annulleres.

— Det Europæiske Lægemiddelagentur tilpligtes at betale sagens omkostninger for begge retsinstanser.

Anbringender og væsentligste argumenter

Appellanten har i appelstævningen nedlagt påstand om annullation af Personalerettens kendelse om afvisning af det søgsmål, appellanten havde anlagt til prøvelse af afgørelse af 25. oktober 2006, hvorved Det Europæiske Lægemiddelagentur afslog hans ansøgning om nedsættelse af et invaliditetsudvalg, samt af afgørelsen af 31. januar 2007, hvorved hans anmodning om erstatning blev afslået.

Appellanten har til støtte for appellen fremsat ét anbringende, nemlig et anbringende om, at Personaleretten har tilsidesat fællesskabsretten. Han gør gældende, at Retten har anlagt en urigtig fortolkning af rækkevidden af hans søgsmål i første instans, og følgelig har truffet afgørelse ultra petita. Han gør ligeledes gældende, at Personaleretten desuden har tilsidesat artikel 33, stk. 1 og 2, i ansættelsesvilkårene for de øvrige ansatte.
DA Den Europæiske Unions Tidende C 64/61

Sag anlagt den 8. januar 2008 — Evets mod KHIM (QWIK TUNE)

(Sag T-21/08)

(2008/C 64/99)

Stævningen er affattet på engelsk

Parter

Sagsøger: Evets Corporation (Irvine, De Forenede Stater) (ved solicitor S. Ryan)

Sagsøgt: Kontoret for Harmonisering i det Indre Marked (Varemærker og Design)

Sagsøgerens påstande

— Afgørelse truffet den 5. november 2007 af Fjerde Appelkammer (sag R 604/2007–4) annulleres.

— Der afsiges i stedet kendelse om, at ansøgningen om restitutio in integrum er indgivet inden for de frister, som er fastsat i henhold til artikel 78, stk. 2.

— Sagen hjemvises til Fjerde Appelkammer med henblik på stillingtagen til det reelle spørgsmål om, hvorvidt der blev udvist den fornødne omhu for at forny det omhandlede varemærke.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Det omhandlede EF-varemærke: EF-figurmærket »QWIK TUNE« for varer og tjenesteydelser i gruppe 9 og 15 — ansøgning nr. 117 994

Afgørelse truffet af Afdelingen for administration af varemærker og for juridiske spørgsmål: Ansøgningen om restitutio in integrum afslås og varemærket anses for annulleret

Appelkammerets afgørelse: Klagen afvises og ansøgningen om restitutio in integrum anses for ikke at være indgivet

Søgsmålsgrunde: De af sagsøgeren påberåbte søgsmålsgrunde og væsentligste argumenter er identiske med eller ligner dem, der er omhandlet i sag T-20/08, Evets mod KHIM (DANELECTRO).
DA Den Europæiske Unions Tidende C 92/31

Sag anlagt den 23. januar 2008 — Quantum mod KHIM — Quantum Corporation (Quantum CORPORATION)

(Sag T-31/08)

(2008/C 92/65)

Stævningen er affattet på engelsk

Parter

Sagsøger: Quantum Corp. (San Jose, De Forenede Stater) (ved Solicitor J. Barry)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Quantum Corporation Ltd (Lefkosia, Cypern)

Sagsøgerens påstande

— Afgørelse truffet den 17. oktober 2007 af Første Appelkammer ved Kontoret for Harmonisering i det Indre Marked (Varemærker og Design) i sag R 1271/2006-1 annulleres.

— Der gives medhold i klagesag R 1271/2006-1.

— Indsigelsessag B 936 288 antages til realitetsbehandling og sagen fortsættes.

— Harmoniseringskontoret tilpligtes at betale Quantums omkostninger, både i sagen for Retten og i sagerne for Harmoniseringskontoret.

Søgsmålsgrunde og væsentligste argumenter

Ansøger om EF-varemærket: Quantum Corporation Limited

Det omhandlede EF-varemærke: EF-figurmærket, der består af tegnet »Q«, og indeholder ordbestanddelene »QUANTUM CORPORATION« for varer og tjenesteydelser i klasse 35, 36 og 42 — ansøgning nr. 3 773 355

Indehaver af det i indsigelsessagen påberåbte varemærke eller tegn: Quantum Corp.

Det i indsigelsessagen påberåbte varemærke eller tegn: Det nationale og EF-ordmærket »QUANTUM« for varer og tjenesteydelser i klasse 9 og EF-figurmærket »Q« for varer og tjenesteydelser i klasse 9 og 42

Indsigelsesafdelingens afgørelse: Indsigelsen afvist

Appelkammerets afgørelse: Afslag på klagen

Søgsmålsgrunde: Sagsøgeren har gjort gældende, at den anfægtede afgørelse har lagt urigtige faktiske omstændigheder til grund, idet den ikke har taget højde for, at retningslinjer for indsigelsessager eksisterer, og for indholdet heraf. Sagsøgeren har desuden gjort gældende, at den anfægtede afgørelse tilsidesatte selskabets berettigede forventning om, at den praksis, der er skitseret i retningslinjer for indsigelsessager, er materielt eksakt, da andre eventuelle indsigere også kunne have henholdt sig til dem. Sagsøgeren har endvidere gjort gældende, at denne havde en berettiget forventning om, at retningslinjerne ville blive fulgt, og om at selskabet ville modtage en »standardskrivelse 208«, der opstiller krav om, at indsende en oversættelse af klageskriftet for at opfylde formforskrifterne. Endelig har sagsøgeren gjort gældende, at Harmoniseringskontoret i henhold til artikel 114 i Rådets forordning (EF) nr. 40/94 ifalder ansvar, da det har tilsidesat sin pligt til at tilvejebringe ajourførte og præcise retningslinjer.
DA Den Europæiske Unions Tidende C 92/32

Sag anlagt den 18. januar 2008 — Evropaïki Dynamiki mod Kommissionen

(Sag T-32/08)

(2008/C 92/66)

Processprog: engelsk

Parter

Sagsøger: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Athen, Grækenland) (ved lawyer N. Korogiannakis)

Sagsøgt: Kommissionen for De Europæiske Fællesskaber

Sagsøgerens påstande

— Kommissionens afgørelse, hvorefter sagsøgerens bud ikke blev valgt og kontrakten blev tildelt den valgte tilbudsgiver, annulleres.

— Kommissionen tilpligtes at betale erstatning for den skade, som sagsøgeren har lidt som følge af den omhandlede udbudsprocedure, svarende til et beløb på 65 565 EUR.

— Kommissionen for De Europæiske Fællesskaber tilpligtes at betale sagsøgerens retsomkostninger og andre omkostninger, der er afholdt i forbindelse med dette søgsmål, selv for det tilfælde, at sagsøgeren ikke skulle få medhold.

Søgsmålsgrunde og væsentligste argumenter

Sagsøgeren har til støtte for påstandene anført, at Kommissionen, i forbindelse med udbudsprocedure ENV.A.1/SER/2007/0032 for »Markedsanalyse med henblik på udviklingen af en ny strategi for« Unge europæere og miljøet»-netadressen« (EUT 2007/S 83-1008988), tilsidesatte sine forpligtelser i henhold til finansforordningen (1), dens gennemførelsesbestemmelser og direktiv 2004/18/EF (2).

Sagsøgeren har endvidere gjort gældende, at den ordregivende myndighed foretog adskillige åbenbare fejlskøn, der resulterede i afvisningen af sagsøgerens bud. Endvidere har den ordregivende myndighed angiveligt tilsidesat sin forpligtelse til at begrunde sin afgørelse, og navnlig at oplyse sagsøgeren om, hvilke fordele den tilbudsgiver, der fik tildelt kontrakten, havde i forhold til sagsøgeren.

Sagsøgeren nedlægger derfor påstand om annullation af Kommissionen for De Europæiske Fællesskabers afgørelse om at afvise sagsøgerens bud og tildele kontrakten til den valgte entreprenør, samt om at Kommissionen tilpligtes at betale alle sagens omkostninger, også selv om Kommissionen frifindes. Subsidiært, da kontrakten højest sandsynligt allerede vil være udført fuldt ud på tidspunktet for Domstolens afgørelse, eller hvis det ikke længere er muligt at annullere afgørelsen, nedlægger sagsøgeren påstand om økonomisk kompensation (erstatning) i overensstemmelse med artikel 235 EF og artikel 288 EF.

(1) Rådets forordning (EF, Euratom) nr. 1605/2002 af 25.6.2002 om finansforordningen vedrørende De Europæiske Fællesskabers almindelige budget (EFT L 248, s. 1).

(2) Europa-Parlamentets og Rådets direktiv 2004/18/EF af 31.3.2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter (EUT L 134, s. 114).
DA Den Europæiske Unions Tidende C 92/34

Sag anlagt den 22. januar 2008 — Evropaïki Dynamiki mod Kommissionen

(Sag T-39/08)

(2008/C 92/69)

Processprog: engelsk

Parter

Sagsøger: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Athen, Grækenland) (ved lawyer N. Korogiannakis)

Sagsøgt: Kommissionen for De Europæiske Fællesskaber

Sagsøgerens påstande

— Kommissionens afgørelse, hvorefter sagsøgerens bud ikke blev valgt og kontrakten blev tildelt den valgte tilbudsgiver, annulleres.

— Kommissionen tilpligtes at betale erstatning for den skade, som sagsøgeren har lidt som følge af den omhandlede udbudsprocedure, svarende til et beløb på 441 564,50 EUR.

— Kommissionen for De Europæiske Fællesskaber tilpligtes at betale sagsøgerens retsomkostninger og andre omkostninger, der er afholdt i forbindelse med dette søgsmål, selv for det tilfælde, at sagsøgeren ikke skulle få medhold.

— Kommissionen for De Europæiske Fællesskaber tilpligtes at betale sagsøgerens retsomkostninger og andre omkostninger, der er afholdt i forbindelse med dette søgsmål.

Søgsmålsgrunde og væsentligste argumenter

Sagsøgeren afgav et bud som svar på Kommissionens offentlige udbud vedrørende værtskab, forvaltning, forøgelse, fremme og vedligeholdelse af Kommissionens internetportal »e-learning« (elearningeuropa.info) (EUT 2007, S 87-105977). Sagsøgeren anfægter Kommissionens afgørelse af 12. november 2007 om ikke at antage sagsøgerens bud, og hvorved det meddeltes sagsøgeren, at kontrakten blev tildelt en anden tilbudsgiver. Sagsøgeren har endvidere nedlagt påstand om betaling af erstatning for tab som følge af udbudsproceduren.

Til støtte for søgsmålet gør sagsøgeren gældende, at Kommissionen foretog åbenbare fejlskøn og undlod at begrunde sin afgørelse i overensstemmelse med artikel 253 EF. Sagsøgeren gør endvidere gældende, at Kommissionen forvekslede bedømmelseskriterier med tildelingskriterier ved bedømmelsen af buddene og anvendte bedømmelseskriterier, der ikke var oplyst over for tilbudsgiverne før fristen for afgivelse af bud. Endelig gør sagsøgeren gældende, at Kommissionen har tilsidesat princippet om forbud mod forskelsbehandling.
—

Afgørelse truffet den 24. oktober 2007 af Andet Appelkammer ved Kontoret for Harmonisering i det Indre Marked (Varemærker og Design) annulleres og ændres, således at den af sagsøgeren for appelkammeret forelagte klage anses for begrundet, og følgelig bør der gives medhold i indsigelsen.
DA Den Europæiske Unions Tidende C 92/41

Sag anlagt den 13. februar 2008 — Spanien mod Kommissionen

(Sag T-65/08)

(2008/C 92/82)

Processprog: spansk

Parter

Sagsøger: Kongeriget Spanien (ved N. Díaz Abad)

Sagsøgt: Kommissionen for De Europæiske Fællesskaber

Sagsøgerens påstande

— Kommissionens beslutning af 5. december 2007 vedrørende en procedure i henhold til artikel 21 i Rådets forordning (EF) nr. 139/2004 af 20. januar 2004 om kontrol med fusioner og virksomhedsovertagelser (sag nr. COMP/M.4685 Enel/Acciona/Endesa) annulleres.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Dette søgsmål er anlagt til prøvelse af Kommissionens beslutning K(2007) 5913 endelig udg. af 5. december 2007 vedrørende en procedure i henhold til artikel 21 i forordning (EF) nr. 139/2004 (1) (sag nr. COMP/M.4685 Enel/Acciona/Endesa). I den anfægtede beslutning fastslog Kommissionen, at Kongeriget Spanien har tilsidesat artikel 21 i forordning nr. 139/2004, idet det har stillet en række betingelser for, at Enel og Acciona sammen overtog kontrollen med Endesa, eftersom disse betingelser var uforenelige med artikel 28, 43 og 56 EF og derfor ulovligt griber ind i Kommissionens enekompetence til at tage stilling til en fusion af fællesskabsdimension. Endvidere pålagde Kommissionen Kongeriget Spanien at trække de betingelser, der var erklæret uforenelige med fællesskabsretten, tilbage.

Kongeriget Spanien har til støtte for sine påstande for det første gjort gældende, at Kommissionen manglede kompetence til at vedtage den anfægtede beslutning som led i en procedure i henhold til artikel 21 i forordning nr. 139/2004. Hvis Kommissionen finder, at en medlemsstat har tilsidesat artikel 21 i forordning nr. 139/2004, kan den anlægge et traktatbrudssøgsmål i henhold til artikel 226 EF.

Kongeriget Spanien har for det andet gjort gældende, at den anfægtede beslutning er behæftet med en begrundelsesmangel, eftersom Kommissionen — for i henhold til bestemmelsen i artikel 21, stk. 4, i forordning nr. 139/2004 at vedtage foranstaltninger i forhold til Enels og Accionas åbne tilbud om overtagelse af Endesa — ikke har undersøgt de hensyn til den offentlige sikkerhed, som den spanske regering har lagt vægt på.

Endelig har Kongeriget Spanien foreholdt Kommissionen, at den har tilsidesat artikel 21, stk. 4, i forordning nr. 139/2004, eftersom de spanske myndigheder ikke var forpligtet til at meddele Kommissionen de betingelser, der var pålagt Enels og Accionas åbne tilbud om overtagelse af Endesa, eftersom de nævnte betingelser var omfattet af en legitim interesse som den offentlige sikkerhed.

(1) Rådets forordning (EF) nr. 139/2004 af 20.1.2004 om kontrol med fusioner og virksomhedsovertagelser (EUT L 24, s. 1).
DA Den Europæiske Unions Tidende C 92/36

Sag anlagt den 29. januar 2008 — Transportes Evaristo Molina mod Kommissionen

(Sag T-45/08)

(2008/C 92/73)

Processprog: spansk

Parter

Sagsøger: Transportes Evaristo Molina, S.A. (Santa María del Águila, Spanien) (ved abogados A. Hernández Pardo, L. Ruiz Ezquerra og M. C. Flores Hernández)

Sagsøgt: Kommissionen for De Europæiske Fællesskaber

Sagsøgerens påstande

— Kommissionens beslutning af 12. april 2006 om en procedure i henhold til EF-traktatens artikel 81 (sag COMP/B-1/38.348 Repsol CPP), annulleres.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Det foreliggende søgsmål er anlagt til prøvelse af Kommissionens beslutning af 12. april 2006, hvorved den sagsøgte institution accepterede REPSOL CPP's tilsagn i overensstemmelse med artikel 9, stk. 1, i forordning (EF) nr. 1/2003 (1).

Beslutningen indgår i den procedure, som blev indledt efter REPSOL CPP's begæring om en negativattest, eller hvis dette ikke var muligt, en individuel fritagelse, vedrørende de standardaftaler og/eller -kontrakter, hvormed selskabet tilrettelagde sin virksomhed med distribution af motorbrændstoffer på tankstationer i Spanien.

I de tilsagn, som Kommissionen accepterede, forpligtede REPSOL CPP sig til blandt andet at forøge antallet af tankstationer, som kan skifte leverandør, idet REPSOL CPP påtog sig at give ejerne eller forpagterne af tankstationerne mulighed for at frigøre sig for de tinglige rettigheder i form af brugsret eller bygningsret, selv om det til gengæld herfor blev pålagt tankstationerne at overholde en række betingelser.

Sagsøgeren, der er forpagter af en tankstation, og som havde indgået en leveringskontrakt med REPSOL CPP, har gjort gældende, at den anfægtede beslutning har berørt virksomheden umiddelbart og individuelt siden den 19. november 2007, datoen for underretningen af REPSOL CPP om optagelsen i bilag I af virksomhedens tilsagn ved den tredje berigtigelse.

Sagsøgeren har til støtte for påstandene for det første gjort gældende, at Kommissionen har tilsidesat artikel 9 i forordning nr. 1/2003. Sagsøgeren har navnlig gjort gældende, at Kommissionen — selv om den kendte til den korrekte fortolkning af konkurrencereglerne om tidsgrænserne — accepterede de af REPSOL CPP foreslåede tilsagn, og dermed overskred og tilsidesatte formålet med artikel 9 i forordning nr. 1/2003 og proportionalitetsprincippet, henset til, at de tilsagn, som blev accepteret af Kommissionen, ikke var et effektivt middel til at give et passende svar med hensyn til de bekymringer, som Kommissionen selv lagde for dagen.

Sagsøgeren har for det andet gjort gældende, at der er sket en tilsidesættelse af princippet, hvorefter en borger ikke må drage fordel af sine egne ulovlige handlinger eller opnå ugrundet berigelse.

(1) Rådets forordning (EF) nr. 1/2003 af 16.12.2002 om gennemførelse af konkurrencereglerne i traktatens artikel 81 og 82 (EFT 2003 L 1, s. 1).
DA Den Europæiske Unions Tidende C 92/35

Sag anlagt den 24. januar 2008 — Shetland Islands Council mod Kommissionen

(Sag T-42/08)

(2008/C 92/71)

Processprog: engelsk

Parter

Sagsøger: Shetland Islands Council (ved barrister E. Whiteford, solicitor R. Murray og R. Thompson, QC)

Sagsøgt: Kommissionen for De Europæiske Fællesskaber

Sagsøgerens påstande

— Annullation af beslutningens artikel 1, stk. 2, og artikel 3, 4 og 5.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Sagsøgeren er en offentlig myndighed, der foretog betalinger til fiskerisektoren inden for rammerne af to generelle støtteforanstaltninger, kaldet »Støtte til fiskeri- og fiskeforarbejdningsindustrien« og »Støtte til fiskeopdrætsindustrien«, som bestod af forskellige former for støtteordninger. Kommissionen lagde til grund, at den støtte, som Det Forenede Kongerige gennemførte på grundlag af »Ordning for modernisering af fiskefartøjer«, var uforenelig med fællesmarkedet, for så vidt som den vedrørte støtte, der tildeltes moderniseringsprojekter vedrørende kapacitet i forhold til tonnage eller motorkraft.

Ved søgsmålet har sagsøgeren nedlagt påstand om annullation i henhold til artikel 230 EF af Kommissionens beslutning C 37/2006 (ex NN 91/2005) af 13. november 2007 angående »Ordning for modernisering af fiskefartøjer« gennemført i Det Forenede Kongerige. Sagsøgeren har nærmere bestemt nedlagt påstand om annullation af den anfægtede beslutnings artikel 1, stk. 2, og artikel 2, 4 og 5 med støtte i to anbringender:

1) Kommissionen foretog angiveligt urigtig retsanvendelse, idet den lagde til grund, at betaling for udskiftning eller forbedring af motor ikke påvirker et fartøjs bruttotonnage eller motorkraft i den forstand, hvori dette udtryk er anvendt i artikel 9, stk. 1, litra c), nr. i), i forordning (EF) nr. 2792/1999 (1), hvorfor den ikke er forenelig med fællesmarkedet.

2) Kommissionen foretog urigtig retsanvendelse, idet den lagde til grund, at tilbagebetaling af udbetalt støtte ville være forenelig med: a) artikel 14, stk. 1, i forordning (EF) nr. 659/1999 (2). b) de almindelige principper om retssikkerhed og beskyttelse af den berettigede forventning samt ligebehandling.

(1) Rådets forordning (EF) nr. 2792/1999 af 17.12.1999 om de nærmere regler og betingelser for Fællesskabets strukturforanstaltninger for fiskeriet (EFT L 337, s. 10).

(2) Rådets forordning (EF) nr. 659/1999 af 22.3.1999 om fastlæggelse af regler for anvendelsen af EF-traktatens artikel 93 (EFT L 83, s. 1).
—

appelkammeret skulle have fastslået, at den omhandlede form væsentligt adskiller sig fra normer og branchesædvaner inden for den relevante sektor
—

Subsidiært annulleres beslutningen, for så vidt som den a) fastslår, at Italien ulovligt har udbetalt statsstøtte til ThyssenKrupp, Cementir og Nuova Terni Industrie Chimiche som følge af en overtrædelse af EF-traktatens artikel 88, stk. 3, b) fastslår, at der foreligger beløb, der skal opkræves hos ThyssenKrupp, Cementir og Nuova Terni Industrie Chimiche, og følgelig c) bestemmer, at Italien uden ugrundet ophold skal tilbagesøge disse beløb med tillæg af renter.
—

Tilsidesættelse af væsentlige processuelle krav, hvorefter der består en forpligtelse til at meddele adressaten en beslutning inden for den i lovgivningen fastsatte frist og følgelig at give adressaten mulighed for at gøre sig bekendt med beslutningens indhold
DA Den Europæiske Unions Tidende C 92/38

Appel iværksat den 8. februar 2008 af Kommissionen for De Europæiske Fællesskaber til prøvelse af dom afsagt den 27. november 2007 af Personaleretten i sag F-122/06, Roodhuijzen mod Kommissionen

(Sag T-58/08 P)

(2008/C 92/77)

Processprog: fransk

Parter

Appellant: Kommissionen for De Europæiske Fællesskaber (ved J. Currall og D. Martin, som befuldmægtigede)

Den anden part i appelsagen: Anton Pieter Roodhuijzen (Luxemburg, Storhertugdømmet Luxemburg)

Appellantens påstande

— Personalerettens dom af 27. november 2007 i sag F-122/06, Roodhuijzen mod Kommissionen ophæves.

— Kommissionen frifindes.

— Hver part tilpligtes at bære sine egne omkostninger i appelsagen og i sagen for Retten i Første Instans.

Anbringender og væsentligste argumenter

Ved denne appel har Kommissionen nedlagt påstand om ophævelse af den dom, Personaleretten afsagde den 27. november 2007 i sag F-122/06, Roodjuijzen mod Kommissionen, hvorved den annullerede Kommissionens afgørelse om ikke at anerkende indstævntes samlivsforhold i relation til De Europæiske Fællesskabers fælles sygeforsikringsordning.

Kommissionen har fremsat tre anbringender til støtte for sin appel:

Med det første anbringende har Kommissionen gjort gældende, at Personaleretten handlede ultra vires i forhold til sin kompetence i henhold til artikel 1, stk. 2, i vedtægtens bilag VII og i strid med forbuddet mod forskelsbehandling, idet den forkastede appellantens argumentation desangående og satte sin egen i stedet uden at give Kommissionen lejlighed til at gøre bemærkninger hertil, hvorved den tilsidesatte Kommissionens ret til forsvar.

Det andet anbringende vedrører en retlig fejl ved fortolkningen af begrebet »partnerskab« som omhandlet i artikel 1, stk. 2, i vedtægtens bilag VII, hvorefter en tjenestemands partner erhverver ret til ydelser fra den fælles sygeforsikringsordning.

Det tredje anbringende, der fremsættes subsidiært, vedrører en fejlagtig fortolkning af forbuddet mod forskelsbehandling.